《司马司训延至阊门里刘氏园亭夜酌席上有作赠石田先生》
明代·程敏政

舟行一月溅春泥，偶到城西似瀼西。客里正难祛俗累，市中何意得幽栖。

亭当竹外疑曾到，路绕花间步欲迷。却喜石田同夜话，每容新绢买鹅溪。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。